Legal Document

Category: 1337

Text:
22. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΕΩΣ Αριθ. 3984 Φ.7/40/1 της 22 Οκτ./3  Νοεμ. 1971 (ΦΕΚ Β΄ 880) Περί ελευθέρας εισόδου εις δημόσια θεάματα των μελών των Συμβουλίων Επιθεωρήσεως Κινηματογράφων-Θεάτρων. Έχοντες υπ’ όψει:Τας διατάξεις: 1) Της παρ. 2 του άρθρ. 11 του Νόμ. 2366/1953 «περί καταργήσεως φορολογικών απαλλαγών και εξαιρέσεων». 2) Του άρθρ. 158 του από 15/17-5-1956 Β.Δ/τος «περί κανονισμού Θεάτρων και Κινηματογράφων». 3) Τους Α.Ν. 445/1937, 446/1937 και 955/1937, αποφασίζομεν: 1.Τα τακτικά και αναπληρωματικά μέλη των Πρωτοβαθμίων Συμβουλίων επιθεωρήσεως και ελέγχου κινηματογράφων-θεάτρων, περί ων αι διατάξεις των άρθρ. 2 παρ. 1, 3, 4 και 5 του Α.Ν. 445/1937, 1 του Α.Ν. 446/1937 και 8 του Α.Ν. 955/1937, ως και οι γραμματείς και οι αναπληρωταί αυτών δικαιούνται ελευθέρας εισόδου εις τα δημόσια θεάματα της περιφερείας εις ην ασκούν τα καθήκοντά των. 2.Το εν τη προηγουμένη παραγράφω δικαίωμα παρέχεται και εις τα τακτικά και αναπληρωματικά μέλη των Δευτεροβαθμίων Συμβουλίων των προβλεπομένων υπό των ως άνω διατάξεων, ως και εις τους γραμματείς και αναπληρωτάς αυτών. 3.Η είσοδος των ανωτέρω μελών εις τα Δημόσια θεάματα επιτρέπεται μόνον τη επιδείξει ειδικού δελτίου ταυτότητος εις τους εντεταλμένους τον έλεγχον των εισερχομένων υπαλλήλους. 4.Τα ειδικά δελτία ταυτότητος εκδίδονται δια μεν την περιοχήν Πρωτευούσης υπό των Αρχηγείων Χωροφυλακής και Αστυνομίας Πόλεων δια δε την λοιπήν Χώραν υπό των Προϊσταμένων των Διοικήσεων Χωροφυλακής ή Αστυνομικών Διευθύνσεων, κατά λόγον αρμοδιότητος και υπόκεινται εις θεώρησιν υπό του αρμοδίου Οικονομικού Εφόρου. Η υπ’ αριθ. 36265/717 από 11.1.1966 απόφασις ημών καταργείται. Σελ. 382,06(δ) Τεύχος 445-Σελ.20